Нобэрэ пщэдейрэ
Дыгъэгъазэм и 5, махуэку
Экономикэ, социальнэ зыужьыныгъэм елэжь зэгухьэныгъэхэм я дунейпсо махуэщ
Урысейм и Дзэ щIыхьым и махуэщ — 1941 гъэм советыдзэхэм Москва деж нэмыцэ зэрыпхъуакIуэхэр щрагъэкIуэтыжу хуежьащ.
1492 гъэм Колумб Христофор Гаити хытIыгур зэрыщыIэр къихутащ.
1936 гъэм СССР-м и етIуанэ Конституцэр къащтащ. Ар тхыдэм хыхьащ «Сталиным и Конституцэ» цIэр иIэу.
1936 гъэм КъБАО-р КъБАССР хъуащ.
1942 гъэм Къэбэрдей-Балъкъэрым и партизанхэр Лэскэн Езанэм щыIэ нэмыцэ быдапIэм теуащ, хэщIыныгъэшхуи иратащ.
1957 гъэм Ленинград деж псым щытрагъэхьащ «Ленин» мылкъутэ атомнэ кхъухьыр.
2009 гъэм Пермь къалэм гуауэшхуэ къыщыхъуащ — «Хромая лошадь» клубым мафIэ къыщIэнэри, абы цIыхуи 156-рэ хисхьащ. Апхуэдиз цIыху зыхэкIуэда мафIэс УФ-м зэи къыщыхъуакъым.
Урыс усакIуэ, дипломат Тютчев Фёдор къызэралъхурэ илъэс 216-рэ ирокъу.
Америкэм щыщ кинорежиссёр, дуней псом щыIэрыIуэ мультфильм куэд дыдэ тезыха Дисней Уолт къызэралъхурэ илъэси 118-рэ ирокъу.
Дирижёр цIэрыIуэу щыта, СССР-м и цIыхубэ артисткэ Дударовэ Вероникэ къызэралъхурэ илъэси 103-рэ ирокъу.
Тхыдэ щIэныгъэхэм я доктор, КъБКъУ-м и профессор, ЩIДАА-м и академик, УФ-ми КъБР-ми щIэныгъэхэмкIэ щIыхь зиIэ я лэжьакIуэ Къумыкъу Тыгъуэн къызэралъхурэ илъэс 92-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик икIи и президент, РАЕН-м и академик, УФ-м, КъБР-м, КъШР-м, АР-м щIэныгъэхэмкIэ щIыхь зиIэ я лэжьакIуэ Нэхущ Iэдэм къызэралъхурэ илъэс 81-рэ ирокъу.
Урысей актрисэ, УФ-м и цIыхубэ артисткэ Руслановэ Нинэ и ныбжьыр илъэс 74-рэ ирокъу.
Испанием щыщ оперэ уэрэджыIакIуэ цIэрыIуэ Каррерас Хосе и ныбжьыр илъэс 73-рэ ирокъу.
«Адыгэ псалъэ» газетым и редактор нэхъыщхьэм и къуэдзэ, КъБР-м щIыхь зиIэ и журналист Жыласэ Заурбэч и ныбжьыр илъэс 59-рэ ирокъу.
Франджым щыщ уэрэджыIакIуэ цIэрыIуэ, актрисэ Каас Патрисие и ныбжьыр илъэс 53-рэ ирокъу.
УэрэджыIакIуэ, АР-м, КъБР-м, КъШР-м щIыхь зиIэ я артист Быщтэ Азэмэт и ныбжьыр илъэс 27-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм 1 градус, жэщым градуси 8 — 7 щыхъунущ.
Дыгъэгъазэм и 6, мэрем
Финляндие Республикэм и щхьэхуитыныгъэм и махуэщ. 1917 гъэм унафэ къащтащ ар Урысейм и унафэм зэрыщIэмытыжым теухуауэ.
Испанием и конституцэм и махуэщ
1240 гъэм, къаувыхьауэ зэман кIыхькIэ щыта нэужь, монгол-тэтэрыдзэхэр Киев къалэм дыхьащ.
1492 гъэм Колумб Христофор Гаити хытIыгур зэрыщыIэр къихутащ.
1741 гъэм Урысей къэралыгъуэм зэрыхьзэрий къыщыхъущ, дзэхэр и телъхьэ къищIри, пащтыхьыгъуэр иубыдащ Пётр Езанэм ипхъу Елизаветэ.
1768 гъэм Британием щIэнгъуазэм и япэ къыдэкIыгъуэр Шотландием и къалащхьэ Эдинбург дунейм къыщытехьащ.
1774 гъэм цIыхухэм щIэныгъэ егъэгъуэтын IэнатIэр дунейм щыяпэу къэралым и нэIэм щIигъэуващ Австрием.
1909 гъэм Саратов къалэм университет къыщызэIуахащ.
Урыс усакIуэ, публицист Огарёв Николай къызэралъхурэ илъэс 206-рэ ирокъу.
Гу дохутыр, хирург цIэрыIуэ, академик, тхакIуэ телъыджэ Амосов Николай къызэралъхурэ илъэси 106-рэ ирокъу.
Урысей кинорежиссёр, актёр, сценарийхэр зытх, СССР-м и цIыхубэ артист Наумов Владимир и ныбжьыр илъэс 92-рэ ирокъу.
Балъкъэр щIэныгъэлI, философие щIэныгъэхэм я доктор, ЩIДАА-м и академик, КъБР-мрэ Къалмыкъымрэ щIэныгъэмкIэ щIыхь зиIэ я лэжьакIуэ Эфендиев Сэлихь и ныбжьыр илъэс 86-рэ ирокъу.
Совет фигурист цIэрыIуэ, СССР-м спортымкIэ щIыхь зиIэ и мастер, 1976 гъэм Инсбрук (Австрие) щекIуэкIа ХII щIымахуэ Олимп Джэгухэм дыжьын медаль къыщызыхьа Миненков Андрей и ныбжьыр илъэс 65-рэ ирокъу.
УФ-м щIыхь зиIэ и артист, Алтай крайм и губернатору щыта Евдокимов Михаил къызэралъхурэ илъэс 62-рэ ирокъу.
Урысей актёр цIэрыIуэ, «Кинотавр», «Ника» саугъэтхэр зыхуагъэфэща Балуев Александр и ныбжьыр илъэс 61-рэ ирокъу.
Урысей тележурналист, «Хэкум и пащхьэм щиIэ фIыщIэм папщIэ» орденым и етIуанэ нагъыщэм и медалыр зыхуагъэфэща Агалаковэ Жаннэ и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 4, жэщым щIыIэр градуси 6 — 5 щыхъунущ.
